Benderai

Benderai (arba Tigina) (rumun. Bender arba Tighina, mold. (kirilica) Бендер, rus. Бендеры, ukr. Бендери) – miestas, įsikūręs Dniestro upės pakrantėje. Miestas yra pripažintoje Moldovos teriitorijoje, bet de facto yra nuo 1992 m. kontroliuojamas nepripažintos Padniestrės Moldavijos Respublikos. Istorija Gyvenvietė šioje vietoje buvo II a. pr. m. e. Seniausi archeologiniai radiniai siekia III a. pr. m. e. Vietovė XV a. priklausė Moldavijos kunigaikštystei (Tigina vietovardis minimas Aleksandro Gerojo raštuose). XVI a. pradžioje čia tvirtovę įkūrė Steponas III Didysis (Ştefan cel Mare), bet 1538 m. miestą jau buvo užgrobęs Osmanų imperijos sultonas Suleimanas I (jis miestui suteikė Bender vardą). Toliau miestą, kaip stiprią tvirtovę kovoje su Rusijos imperija, statė turkai. 1713 m. mieste vyko mūšis tarp Švedijos karaliaus Karolio XIII su kazokų lyderiu Ivanu Mazepa vienoje pusėje ir turkų kitoje pusėje. Po Rusų-turkų karo miestas priklausė Rusijai nuo 1812 m. iki 1918 m. Padniestrės konflikto metu 1990–1992 m. mieste vyko smarkūs susirėmimai, ir dabar miestas priklauso nepripažintai Padniestrės respublikai. Pramonė Miestas – medžio, vaisių apdirbimo, tabako, tekstilės pramonės, avalynės, elektrinių prietaisų gamybos centras. Sportas FC Dinamo Bender – futbolo klubas; Benderų miesto stadionas; Išnašos Nuorodos Бендеры 1408-2008. Люди, события, факты Archyvuota kopija 2008-09-20 iš Wayback Machine projekto. (rusų k.) Benderai žemėlapyje (ukrainiečių k.)